ddrg/super_eurlex huggingface dataset:
1.1.

EHSV sa domnieva, že kontrolné, ochranné a riadiace opatrenia, ktoré prijala Medziamerická komisia pre tropické tuniaky (IATTC), je potrebné transponovať do práva Únie, aby sa zabezpečilo ich jednotné a efektívne uplatňovanie v EÚ. Táto transpozícia by mala byť v súlade s tým, čo bolo dohodnuté v komisii IATTC, pričom by sa tým pre európske plavidlá nemali zavádzať nové povinnosti. Výbor preto návrh nariadenia podporuje.
2.5.

Efektívne verejné služby, ktoré výrazne podporujú dynamickú spoločnosť, produktívne hospodárstvo, ako aj spoluprácu a dôveru medzi sociálnymi partnermi, sú nevyhnutné pre fyzické aj právnické osoby. V rámci verejných služieb by sa malo ľuďom zabezpečiť rovnaké zaobchádzanie bez diskriminácie a takisto by sa mal všetkým občanom zaručiť neobmedzený prístup napr. ku kvalitnému vzdelaniu, sociálnym službám, zdravotnej starostlivosti, bývaniu, dodávkam vody a energie a k poštovým doručovateľským službám, a to bez ohľadu na pohlavie, etnický pôvod, náboženstvo alebo vieru, zdravotné postihnutie, vek alebo sexuálnu orientáciu.
1.7.

Pokiaľ ide o kľúčové opatrenia navrhnuté v stratégii pre Európsku komisiu, EHSV sa domnieva, že niektoré aspekty stratégie by bolo vhodné objasniť vrátane nasledovného: a. podpora odbornej prípravy by sa nemala obmedzovať na súdne orgány a/alebo orgány presadzovania práva. Potreba zabezpečiť neustále odborné vzdelávanie súvisiace s pomocou obetiam trestných činov, najmä obetiam trestných činov z nenávisti, je rovnako relevantná aj pre sociálnych pracovníkov a zdravotnícky personál. Takáto odborná príprava by mala výslovne zahŕňať školenia týkajúce sa zaujatosti a stereotypizácie a prebiehať v spolupráci s organizáciami občianskej spoločnosti, ktoré poskytujú podporu rôznym zraniteľným skupinám; b. poskytovanie finančných prostriedkov EÚ národným organizáciám na podporu obetí a komunitným organizáciám by sa malo doplniť zintenzívnenou spoluprácou medzi organizáciami občianskej spoločnosti a miestnymi a celoštátnymi orgánmi (1). Celkovo by stratégia mala obsahovať jasné usmernenia pre štátne orgány o spolupráci a komunikácii s organizáciami občianskej spoločnosti a odborníkmi pri zisťovaní potrieb komunít a návrh cielených kampaní a oznamovacích a podporných systémov, ktoré budú úplne dostupné, spravodlivé a účinné; c. národné kampane na zvýšenie informovanosti o právach obetí by sa mali prispôsobiť potrebám a osobitným črtám osobitne zraniteľných komunít vrátane občanov krajín mimo EÚ, utečencov a žiadateľov o azyl a mali by byť založené na miestnom posudzovaní potrieb, trendov, osvedčených postupov a výziev.
3.15.

Reforma nariadenia o referenčných hodnotách je preto správnym nástrojom na stanovenie zákonnej náhradnej sadzby, ktorou sa zmierňujú nepriaznivé dôsledky pre právnu istotu a finančnú stabilitu, ku ktorým by mohlo dôjsť v prípade, že by sa sadzba LIBOR alebo akákoľvek iná referenčná hodnota, ktorej ukončené poskytovanie by viedlo k výraznému narušeniu fungovania finančných trhov v Únii, prestala poskytovať bez toho, aby takáto náhradná sadzba bola dostupná a integrovaná do zmlúv uzatvorených v minulosti, ktoré sa vzťahujú na subjekt pod dohľadom patriaci do rozsahu pôsobnosti nariadenia o referenčných hodnotách.
3.7.

Spomedzi najdôležitejších aspektov návrhu, ktorým sa mení smernica MiFID II, by EHSV chcel zdôrazniť tie, ktoré sa týkajú obmedzení a krytia investícií do finančných derivátov v oblasti energetiky. Nazdáva sa však, že by bolo užitočné, keby intervencia na zavedenie výnimiek z krytia rizika (hedžingovej výnimky) pre energetické deriváty zahŕňala možnosti stimulov pre investície do energie z obnoviteľných zdrojov.
6.6.

Výbor súhlasí s Komisiou, že obnoviteľné zdroje energie povedú k vysokému stupňu decentralizácie, ktorá poskytne spotrebiteľom možnosti zapojiť sa, prozumentom možnosť, aby si sami vyrábali, využívali a delili sa o energiu, a miestnym, najmä vidieckym komunitám, aby podporovali miestne investície do obnoviteľných zdrojov energie. Zároveň to podnieti tvorbu nových pracovných miest na miestnej úrovni. EHSV by však chcel zdôrazniť, že je potrebné venovať pozornosť oprávneným obavám občanov, napríklad z poškodenia krajiny alebo narušenia ich života. Tieto obavy by mohla rozptýliť aktívna účasť a priamy prospech z finančných a/alebo energetických výnosov zariadení na výrobu energie z obnoviteľných zdrojov, ktoré sa majú vybudovať. Okrem toho treba prijať opatrenia na zabezpečenie toho, aby nové pracovné príležitosti viedli k vyššiemu počtu pracovných miest s dôstojnými mzdami a dobrými pracovnými podmienkami.
V rámci nového mechanizmu solidarity by sa členské štáty mohli podieľať na premiestňovaní alebo sponzorovanom návrate osôb, ktoré sa v EÚ zdržiavajú neoprávnene. EHSV vyslovuje pochybnosti o realizovateľnosti tohto mechanizmu, ktorý je okrem toho založený na hypotetickej dobrovoľnej solidarite. Nehovorí sa o stimuloch, ktoré by členské štáty potrebovali na účasť na tomto mechanizme, najmä po tom, ako sa niektoré z nich odmietli zapojiť do predchádzajúceho mechanizmu núdzového premiestnenia ( 6 ) , alebo o absencii výslovnej povinnosti: treba zdôrazniť, že tento mechanizmus „založený na solidarite“ môže mať tiež opačný účinok v prípade premiestnenia dotknutej osoby do sponzorujúceho členského štátu, ak sa návrat skutočne nezrealizuje do ôsmich mesiacov. To by mohlo viesť k medzerám v oblasti zodpovednosti, pokiaľ ide o práva navrátených osôb. Okrem toho sú podľa navrhovaného nového mechanizmu solidarity členské štáty motivované, aby sa nezúčastňovali na premiestňovaní, čo je najnaliehavejšia, najťažšia a najnákladnejšia možnosť, a namiesto toho si zvolili možnosť podieľať sa na návrate ( 7 )
3.1.1.

Politika EÚ v oblasti hospodárskej súťaže by mala byť navrhnutá a vykonávaná v komplexnejšom rámci, keďže je úzko prepojená s ďalšími kľúčovými oblasťami politiky, čo si vyžaduje ucelenejší prístup. Pravidlá EÚ v oblasti hospodárskej súťaže by mali ísť ruka v ruke s právnymi predpismi v oblasti daní (so spravodlivým zdaňovaním aj v digitálnom sektore), ochrany spotrebiteľov, sociálnej ochrany a s pracovným právom. Na dosiahnutie hmatateľných výsledkov je potrebná harmonizácia v oblasti nekalej súťaže.
3.3.2

jednotlivci mali možnosť obrátiť sa priamo na Súdny dvor EÚ, ako je to v prípade Európskeho súdu pre ľudské práva, a to vtedy, keď je ohrozená transpozícia právnych predpisov EÚ do vnútroštátnych právnych predpisov a vnútroštátne opravné prostriedky boli vyčerpané,
1.4

Podľa EHSV by bolo užitočné, keby do 8. EAP boli zahrnuté napríklad strategické iniciatívy, ktoré Komisia predložila na vykonávanie Európskej zelenej dohody, ako je smernica o energetickej efektívnosti, stratégia v oblasti biodiverzity, stratégia „z farmy na stôl“ alebo akčný plán pre obehové hospodárstvo, a to spolu s ich konkrétnymi požiadavkami, a aby sa o nich rozhodovalo spolu s týmto programom. Navyše by Rada a Európsky parlament mohli Komisii prostredníctvom 8. EAP uložiť povinnosť upevniť a prehĺbiť Európsku zelenú dohodu tým, že by jej dali výslovnú úlohu predložiť ešte pred novým funkčným obdobím legislatívny návrh „programu EÚ do roku 2050“, ktorý by bol modifikovanou a rozšírenou „2. európskou zelenou dohodou“ a ako príloha 8. EAP by tvoril konkrétny a podrobný katalóg opatrení. S tým sa však nepočíta.
1.12.

Pokiaľ ide o partnerstvá medzi členskými štátmi a na medzinárodnej úrovni, EHSV sa nazdáva, že ciele a pravidlá by sa mali jasne vymedziť. Podľa EHSV by sa okrem pravidiel medzi členskými štátmi mal klásť osobitný dôraz na rámec partnerstiev s tretími európskymi krajinami, Spojeným kráľovstvom, Nórskom a Islandom. Nazdáva sa, že najmä v prípade Spojeného kráľovstva by sa mala venovať osobitná pozornosť opatreniam, ktoré zabraňujú strate informácií alebo oslabujú spoluprácu.
1.2

Obnova bude úspešná len vtedy, ak ju bude sprevádzať reštrukturalizácia hospodárstva aj spoločnosti. Obnovenie dôvery je kľúčom k stabilizácii dopytu. Fiškálne pravidlá by sa mali posunúť smerom k hospodárskemu riadeniu, ktoré bude viac orientované na prosperitu vrátane pravidla vyrovnaného rozpočtu (tzv. zlaté pravidlo), a nemali by sa opäť uplatňovať dovtedy, kým sa výrazne nezníži nezamestnanosť. Mal by sa dôkladnejšie zvážiť vplyv krízy na rozdiely a sociálno-ekonomickú neistotu. Malo by sa zlepšiť podnikateľské aj sociálne prostredie. Na zvládnutie hospodárskych, sociálnych a environmentálnych výziev je potrebné do klimatickej politiky a národných plánov podpory obnovy a odolnosti viac zapájať sociálnych partnerov a občiansku spoločnosť, a zároveň je potrebná rozhodná reforma daňových politík. Musí sa dokončiť banková úniu a únia kapitálových trhov a zároveň uprednostňovať stabilita finančného trhu.
2.6.2.

Komisia s cieľom zvýšiť výrobu zdôrazňuje, že investorom a odvetviu je potrebné poskytnúť väčšiu jasnosť a istotu. Preto navrhne spoločnú normu týkajúcu sa nízkych emisií CO 2 na podporu zariadení na výrobu vodíka na základe ich výsledkov z hľadiska priamych emisií skleníkových plynov. Mohla by navrhnúť aj úplnú terminológiu a celoeurópske kritériá certifikácie vodíka z obnoviteľných zdrojov, a to najmä na základe existujúcich iniciatív, ako je CertifHy. Okrem toho by sa pri nadchádzajúcej revízii systému obchodovania s emisnými kvótami skleníkových plynov v Európskej únii (EU ETS) mali zaviesť dodatočné mechanizmy na podporu výroby vodíka z obnoviteľných zdrojov a s nízkymi emisiami CO 2 . Okrem toho by sa mohlo zvážiť využitie rozdielovej zmluvy v oblasti uhlíka ( Carbon Contract for Difference ), t. j. výzvy na dlhodobé projekty uzavreté s verejnou protistranou, na pokrytie rozdielu medzi realizačnou cenou CO 2 (čo je 55 – 90 EUR/tCO 2 ) a jeho skutočnou cenou. Zároveň by sa mohli stanoviť aj priame a transparentné trhové systémy podpory vodíka z obnoviteľných zdrojov prideľovanej prostredníctvom verejnej súťaže.
1.3.

Komisia neodpovedá na otázku, ako by chcela dosiahnuť bezpečnosť dodávok energie na základe zdrojov energie s nulovými alebo nízkymi emisiami CO 2 . Tvrdí, že 84 % dopytu po elektrickej energii by sa malo pokryť energiami z obnoviteľných zdrojov, ponecháva však otvorené, z akých zdrojov by sa mala vyrábať zvyšná elektrina. Berúc do úvahy zásadný význam bezpečnosti dodávok energie pre európske hospodárstvo a spotrebiteľov je to neprijateľné najmä vzhľadom na možný predpoklad, že dopyt po elektrickej energii sa bude zvyšovať z dôvodu elektrifikácie dodávok tepla a sektoru dopravy, a to aj napriek pokroku v efektívnosti.
1.10.

EHSV by uvítal, keby Komisia a členské štáty zvážili registráciu a potvrdzovanie častí rýb, a to aj bez potvrdzovania umiestňovania do klietok, s cieľom maximalizovať hodnotu a predchádzať plytvaniu. V súčasnosti sa tuniaky, ktoré uhynuli po príchode do rybochovného zariadenia, nemôžu predávať, pretože umiestnenie do klietok ešte nebolo potvrdené. Umiestnenie do klietok závisí od posúdenia stereoskopickými kamerami, ktoré trvá približne dva mesiace, takže tieto exempláre sa musia zmraziť alebo zničiť. To je v rozpore s iniciatívami Komisie v oblasti potravinových strát a plytvania potravinami.
4.18.

Na uplatňovanie základných zásad je nevyhnutné posilniť profesionálnu účasť občianskej spoločnosti. Mal by sa preto posilniť mandát EÚ týkajúci sa Fóra občianskej spoločnosti pre boj proti drogám, a taktiež by sa mala posilniť účasť odborníkov z radov občianskej spoločnosti v členských štátoch. Na tento účel je potrebné pravidelne hodnotiť otvorenosť členských štátov a ich ochotu spolupracovať, ako aj dbať v tejto súvislosti na prax zapájať profesijné združenia do rozhodovacieho procesu.
1.7.

Uznáva, že zatiaľ čo odvetvie ATM môže prispieť k celkovému zníženiu emisií CO 2 , emisie CO 2 v leteckej doprave môže znížiť účinné využívanie technológií udržateľným spôsobom. Tento prístup by sa mal považovať za prostriedok na ďalšie zníženie environmentálnej stopy leteckého odvetvia. Uznáva sa, že prostredníctvom technológií ako udržateľné letecké palivá sa môžu výrazne znížiť emisie CO 2 , oveľa viac, ako sa dá dosiahnuť prostredníctvom tohto návrhu.
4.11.

Vzhľadom na prebiehajúci vývoj je pochopiteľné, že ECB skúma možnosť vydávania digitálneho eura a že Komisia toto úsilie podporuje. Vplyv digitálneho eura by mohol byť nevídaný a mal by sa veľmi dôkladne posúdiť. EHSV podporuje zásady, ktoré navrhla ECB, najmä to, že digitálne euro by malo dopĺňať existujúce pasíva centrálnych bánk, že by nemalo viesť k vytláčaniu súkromného sektora, že súkromný sektor by mal zohrávať úlohu pri distribúcii riešení týkajúcich sa digitálneho eura a že je potrebné vymedziť práva a povinnosti používateľov. Okrem funkcií, ktoré sú podobné ako v prípade hotovosti, by sa malo zohľadniť najmä súkromie transakcií, ktoré je jedným z najdôležitejších práv používateľa. Rovnaký prístup by sa mal uplatňovať pri všetkých iniciatívach týkajúcich sa CBDC (digitálna mena centrálnych bánk) v členských štátoch EÚ mimo eurozóny.
3.8.

Na dosiahnutie klimaticky neutrálneho účinku je preto potrebné odlišne posudzovať emisie skleníkových plynov s krátkou a dlhou životnosťou. Na to, aby sa zvrátil trvalý nárast teploty spôsobený pokračujúcim účinkom žiarenia, ktorý je podporený oxidom uhličitým, a dosiahla sa teplotná úroveň pred emisiami tohto plynu, je potrebné aktívne znižovať koncentrácie CO 2 v ovzduší jeho ukladaním, resp. na udržanie stabilnej úrovne teploty pri pretrvávajúcich (nevyhnutných) emisiách tohto plynu je potrebné nepretržite odstraňovať z ovzdušia jeho rovnaké množstvo (čisté nulové emisie). Odráža sa to v cieli neutrality emisií skleníkových plynov. Klimaticky neutrálny účinok sa však v prípade (biogénnych) zdrojov metánu dosahuje už pri stabilných emisiách, zatiaľ čo kompenzácia emisií metánu prepočítaných na ekvivalent CO 2 odstránením skleníkových plynov z ovzdušia má ochladzujúci účinok.
Komisia zdôrazňuje význam signálov trhových cien, a to nielen pre investorov. Je to nepochybne dôležitý aspekt. Je však potrebný diferencovanejší pohľad. Väčšina veľkoobchodných trhov s elektrinou uvádza krátkodobé ceny. To, či investorom vôbec vysielajú nejaké signály, je v energetickom hospodárstve kontroverzná otázka. EHSV už na túto skutočnosť poukázal vo svojich predchádzajúcich stanoviskách ( 14 ) . Preto nie je vhodné, aby Komisia v tejto súvislosti bez rozdielu odkazovala na „vnútorný trh s energiou“. Pre úspech energetickej únie, minimálne v odvetví elektroenergetiky, je nevyhnutná nová koncepcia trhu. Plná zodpovednosť za vyrovnanie odchýlky v oblasti obnoviteľných zdrojov sama osebe nepostačuje. EHSV preto vyzýva Komisiu, aby čo najskôr predložila návrhy na novú koncepciu trhu. Malo by sa tiež dbať na zabezpečenie toho, aby platili rovnaké podmienky pre všetkých účastníkov na vyrovnávacích trhoch. Je to nevyhnutné aj pre úspech integrácie energetického systému ( 15 )
2.7.

Hoci snaha o prediktívnu správu vecí verejných pomocou nástrojov, ktoré ponúka strategický výhľad, je vhodná a zahŕňa množstvo správnych prvkov, t. j. účasť, interdisciplinárnosť a jeho formovanie ako nepretržitého procesu, stráca na svojej výnimočnosti a dokonca slabne, pokiaľ ide o to, ako sa tento sieťový alebo prepletený prístup bude realizovať a uplatňovať. Správa v súčasnosti obsahuje niekoľko vyhlásení o zámere zahrnúť metódy výhľadu do procesu politického rozhodovania. EHSV sa domnieva, že proces výhľadu by mal ponúknuť mechanizmus na overovanie a kontrolu, ktorý by okrem iného umožnil hodnotenia ex post zo strany občianskej spoločnosti, s cieľom ubezpečiť zainteresované strany, že sa poznatky z procesu výhľadu budú skutočne realizovať a účinne využívať. Pomôže to vybudovať dôveru, a to tak v proces, ako aj v zámery, a obmedziť riziká mŕtvych uhlov.
3.16.

So zreteľom na osobitosti elektrizačných sústav EHSV navrhuje Komisii, aby so všetkými zainteresovanými stranami a na základe rozsiahlych konzultácií preskúmala projekt vytvorenia transeurópskeho prevádzkovateľa, ktorý by bol integrovaný a zároveň decentralizovaný, založený na viacúrovňovom riadení: — integrovaný s cieľom zabezpečiť riadenie všeobecnej rovnováhy systému a neprerušenosti dodávok prenosových sústav veľmi vysokého napätia na úrovni EÚ; poverený úlohami a povinnosťami poskytovania verejných služieb/služieb všeobecného európskeho záujmu, keďže takýto verejný prevádzkovateľ by sa mal opierať o národných a regionálnych prevádzkovateľov, mal by byť — decentralizovaný, a to na úrovni najrelevantnejšej územnej jednotky, so zreteľom na špecifiká každého členského štátu. EHSV žiada Komisiu, aby preskúmala možnosť zriadenia transeurópskeho prevádzkovateľa prenosových sústav pre elektrickú energiu veľmi vysokého napätia.
7.2.

EHSV sa domnieva, že je načase, aby sa zhodnotil všeobecný stav železničného systému EÚ. EHSV preto žiada rozsiahlu a komplexnú analýzu faktorov úspechu a problémov spolu s posúdením súčasného rámca, a to vrátane jeho vplyvu na pracovné podmienky. EHSV požaduje nestranné posúdenie so zreteľom na záväzok vyplývajúci z článkov 90 a 91 ZFEÚ vytvoriť vnútorný trh s harmonizovanými pravidlami pre medzinárodnú dopravu a s vymedzením podmienok kabotáže s náležitým zreteľom na ustanovenia týkajúce sa služieb všeobecného hospodárskeho záujmu stanovené v článku 14 ZFEÚ spolu s protokolom 26 ZFEÚ a článkom 36 Charty základných práv EÚ. V analýze by sa mali zohľadniť environmentálne aspekty a ciele stanovené v Európskej zelenej dohode, úloha železničnej dopravy ako služby všeobecného záujmu a pre sociálnu a hospodársku súdržnosť, konkurencieschopnosť železničnej dopravy a jej fungovanie v multimodálnom cezhraničnom dopravnom systéme, a to na základe spolupráce, efektívne využívanie zdrojov, úroveň služieb a spokojnosť zákazníkov/spotrebiteľov, pričom by sa osobitná pozornosť mala venovať účinkom na pracovné podmienky zamestnancov. Európsky rok železníc 2021 je výbornou príležitosťou zhodnotiť doterajší vývoj a stanoviť ciele do budúcnosti.
3.1.7.

EHSV podporuje cieľ zvýšenia pokrytia kolektívnym vyjednávaním v súlade s právnymi predpismi a praxou členských štátov a pri úplnom rešpektovaní a dodržiavaní rozdelenia právomocí a nezávislosti sociálnych partnerov. V tejto súvislosti podporuje zlepšovanie kapacít sociálnych partnerov a ich spoločné činnosti, pokiaľ ide o zapájanie do kolektívneho vyjednávania o stanovovaní miezd a podporovanie konštruktívnych, zmysluplných a fundovaných rokovaní o mzdách ( 11 ) . V článku 4 sa stanovujú požiadavky vládneho zasahovania do prípravy rámcov a akčných plánov, pričom EHSV trvá na tom, aby sa to uskutočňovalo v tripartitnom systéme pri dodržiavaní nezávislosti sociálnych partnerov a v spolupráci s nimi. V niektorých členských štátoch o pokrytí kolektívnymi zmluvami rozhodujú sociálni partneri, zatiaľ čo v iných sú mechanizmy na rozšírenie kolektívnych zmlúv určované právnymi predpismi alebo bežnou praxou, a tieto rozdiely sa rešpektujú. EHSV súhlasí s navrhovaným cieľom 70 % a domnieva sa, že národné akčné plány odsúhlasené a vypracované spolu so sociálnymi partnermi by mohli zohrávať kľúčovú úlohu vo vzostupnej konvergencii miezd a v zavádzaní spravodlivých mechanizmov na stanovovanie miezd na národnej úrovni, a to aj s cieľom odstrániť rozdiely v odmeňovaní žien a mužov a odmeňovaní podľa veku. Takisto umožnia zohľadnenie postupov členských štátov a tam, kde je to potrebné, zlepšenie systémov. Takéto akčné plány by sa mali náležite vykonávať, posudzovať, skúmať a prispôsobovať, aby sa v strednodobom horizonte postupne zvyšovalo pokrytie kolektívnym vyjednávaním. V niektorých krajinách sú zavedené mechanizmy na rozšírenie pokrytia kolektívnymi zmluvami, ktorých cieľom je zväčšiť pokrytie kolektívnym vyjednávaním. Používanie takýchto mechanizmov je napríklad popri spoločných činnostiach a budovaní kapacít, odstraňovaní protiodborových opatrení, ochrane práva odborových zväzov a organizácií zamestnávateľov na spoločné vyjednávanie, stanovení dohodnutých kritérií reprezentatívnosti a boji proti všetkým formám diskriminácie len jedným zo spôsobov, ako podporiť kolektívne vyjednávanie a zväčšiť pokrytie. Tieto prvky a cielené návrhy by sa mali spolu s ďalšími iniciatívami zohľadniť v národných akčných plánoch.
4.20.1.

EHSV žiada, aby podporné opatrenia pre úverové inštitúcie išli ruka v ruke s opatreniami pomoci pre dlžníkov, ktorí sa dostali do ťažkostí len v dôsledku pandémie. Medzi opatrenia, ktoré by sa v tejto situácii mali použiť, patria odklady splátok so splatnosťou jeden až tri roky, zľavy na úrokových sadzbách, reštrukturalizácia dlhu na lacnejšie formy úveru a moratóriá na splácanie úveru, pokiaľ je to možné.
3.9

Regulačné režimy nesmú byť vo vzájomnom rozpore, pretože by to zvýšilo regulačnú neistotu a prevádzkovateľom spôsobilo nadmerné náklady na dodržiavanie predpisov, čo by mohlo obmedziť inovácie. Aby sa dosiahlo jasné oddelenie týchto dvoch oblastí, a teda potrebná právna istota, mal by sa vymedziť pojem „investičný token“ a zároveň by sa mali poskytnúť jasné usmernenia o charakteristických znakoch kryptoaktív, ktoré ich kvalifikujú ako finančný nástroj.
3.3

Uprednostniť by sa mali opatrenia, ktoré umožňujú riešiť systémové riziká spojené s vysokou mierou verejného a súkromného dlhu. Súbežne by sa mala prioritne poskytnúť podpora pre krízou zasiahnuté, ale životaschopné podniky a pre novovzniknuté podniky s cieľom rozvíjať zamestnanosť a konkurencieschopnosť hospodárstva EÚ, a to o to viac, že vplyv pandémie COVID-19 na ázijské hospodárstva sa zdá byť menší než v západných krajinách. Vonkajšia závislosť z hľadiska hospodárskeho financovania môže takisto prinášať systémové riziká a akčný plán na vybudovanie únie kapitálových trhov by sa mal zamerať na väčšiu odolnosť európskych úspor. Malo by sa lepšie využiť to, že v Európe je v porovnaní s inými regiónmi vysoká miera úspor. Prierezovým predpokladom na dosiahnutie tohto cieľa je zlepšenie finančnej gramotnosti/finančného vzdelania európskych občanov (opatrenie 7). V tejto oblasti EHSV odporúča zistiť najlepšie postupy a skúsenosti so vzdelávaním a odbornou prípravou v tejto oblasti získané na vnútroštátnej úrovni s cieľom rozšíriť ich v rámci Európy, zefektívniť pravidlá spoľahlivej ochrany investorov a zmierniť informačné asymetrie (vhodné informácie sú kľúčové) medzi poskytovateľmi finančných služieb a občanmi. EHSV odporúča začleniť do rámca budúcej revízie rámca kľúčových kompetencií finančnú gramotnosť. EHSV ďalej odporúča, aby boli do prípravy a vykonávania opatrení v oblasti finančného vzdelávania zapojené všetky zainteresované strany vrátane zástupcov pracovníkov a spotrebiteľov.
3.3.

EHSV podporuje navrhovaný cieľ zdvojnásobiť ročnú mieru energetickej obnovy bývania a iných budov do roku 2030 a zároveň podporiť hĺbkové renovácie, t. j. 35 miliónov bytových jednotiek do roku 2030, pričom sa tento cieľ má zachovať so zámerom dosiahnuť klimatickú neutralitu na úrovni EÚ do roku 2050. V ideálnom prípade by sa toto zdvojnásobenie mohlo prekročiť, prípadne by mohlo dôjsť k strojnásobeniu.
3.10

Na digitálnom trhu však niektoré finančnotechnologické spoločnosti ponúkajú služby finančným spoločnostiam, zatiaľ čo iné im konkurujú. EHSV sa domnieva, že Komisia by pri navrhovaní nových nariadení mala zohľadniť tieto otázky. EHSV preto odporúča, aby sa nové nariadenia zamerali na podporu partnerstiev medzi etablovanými finančnými inštitúciami a odvetvím finančných technológií. Aj keď je zrejmé, že banky sú najvýznamnejšími inštitúciami, právne predpisy by sa mali vyhnúť jednoduchým plošným požiadavkám, ktoré nemusia byť vhodné pre všetky druhy finančných služieb. Mali by rozlišovať medzi spotrebiteľsky orientovanými produktmi, ktoré možno považovať za komodity, a zložitejšími produktmi, pri ktorých má veľký význam rozsah a popredajné služby.
1.14.

Vzhľadom na dobrovoľný charakter voľby medzi premiestnením a sponzorovanými návratmi by EHSV mohol súhlasiť s povinným prideľovaním premiestnení, a to najmä z dôvodu, že ak by sa všetky štáty rozhodli financovať návraty, a nerozhodovali by sa pre premiestnenia alebo by odsúhlasili len veľmi malý počet premiestnení, viedlo by to k zhoršeniu súčasnej situácie v krajinách prvého vstupu.